[{"text_idx": "#000006", "text": "\u2018His mother was still removing the tops off his boiled eggs when he was seventeen.\u2019"}, {"text_idx": "#000007", "text": "Yn rhan 4 o\u2019i chyfres o flogiau am Florence Thomas, mae Katie yn edrych ar y ffyrdd y cefnogodd Florence Dylan ar o\u0302l iddo adael yr ysgol."}, {"text_idx": "#000008", "text": "Ar ddechrau\u2019r 1930au, ar o\u0302l gadael yr ysgol, roedd Dylan yn byw gartref ac yn cael ei gynnal gan ei rieni. Mae\u2019n ymddangos eu bod wedi adnabod ei ddawn am ysgrifennu\u2019n gynnar. Pan oedd Randolph Fulleylove yn adnabod Dylan, pan oedd yn dair ar ddeg oed, ei atgof ohono \u2013 a gasglwyd yn Dylan Remembered Volume One \u2013 oedd hyn \u2013 \u2018they had a form of dinner wagon, with two cupboards absolutely packed with his writing.\u2019 Mewn llythyr a ysgrifennodd Nancy at Haydn Taylor ar ddechrau 1933, cwynodd am ddigwyddiad lle cafodd ei hatal rhag ysgrifennu am fod angen yr inc ar Dylan."}, {"text_idx": "#000010", "text": "Yr holl amser yr oedd Dylan gartref, mae\u2019n ymddangos bod Florence yn parhau i\u2019w faldodi. Mewn llythyrau at Pamela Hansford Johnson mae\u2019n cyfeirio at frecwast yn cael ei weini iddo ar ochr ei wely yn y bore, er enghraifft. Ym 1933, ar o\u0302l iddo adael ei swydd yn y papur newydd, dechreuodd Dylan dreulio llawer o amser yn nhy\u0302 ei ffrind Bert Trick. Roedd ei fam yn gymharol fodlon ar y cyfeillgarwch. Dywedodd Florence wrth Nell, gwraig Trick, ei bod yn \u2018hapus yn ei meddwl\u2019 pan oedd Dylan yno gan na fyddai\u2019n gallu cael ei hun mewn unrhyw drwbl. Fodd bynnag, yn o\u0302l Lycett, gofynnodd hefyd i Nell am ei ryseitiau ar gyfer blancmanges a jeli\u0308au \u2013 hoff bethau Dylan \u2013 efallai yn y gobaith y gallai ei demtio i dreulio mwy o amser gartref yn lle."}, {"text_idx": "#000011", "text": "Ym mis Medi 1934 cafodd y Thomasiaid hy\u0302n gyfle i gwrdd a\u0302 chariad Dylan ar y pryd, Pamela Hansford Johnson. Arhosodd hithau yn y Mermaid yn y Mwmbwls gyda\u2019i mam a byddai\u2019r pa\u0302r yn mynd i Cwmdonkin Drive am swper. Dywed Lycett fod Pamela\u2019n meddwl bod DJ yn ddymunol ond bod clebran diderfyn Florence yn ddiflas."}, {"text_idx": "#000012", "text": "Roedd Dylan yn teithio ac yn aros yn amlach yn Llundain. Ar o\u0302l sawl ymweliad, yn aml yn aros gyda\u2019i chwaer neu ei ffrindiau, penderfynodd Dylan symud yno i fyw gyda\u2019i ffrind o Abertawe, yr artist Fred Janes. Ym mis Tachwedd 1934 \u2013 fis cyn cyhoeddi ei gasgliad cyntaf, 18 Poems, symudodd i Lundain, ond nid oedd hyn yn rhywbeth yr oedd ei rieni\u2019n gwbl hapus yn ei gylch. Er, yn o\u0302l Ferris, roedd Florence yn ymddiried yn Fred Janes, roedd hi\u2019n dal i anfon punt yr wythnos i Dylan i\u2019w gynnal. Derbyniodd Haydn Taylor lythyr oddi wrthynt hefyd yn gofyn iddo ddod o hyd i Dylan am fod Florence yn ofni nad oedd gan ei mab ddigon o sanau. Mae\u2019n rhaid eu bod yn poeni am ei les; roedd wedi dychwelwyd i aros gyda nhw dros y Nadolig, ond dim ond pythefnos ar o\u0302l iddo ddychwelyd i Lundain, penderfynon nhw deithio yno i ymweld ag ef. Ni fyddai\u2019r ymweliad wedi tawelu eu meddyliau. Eisteddodd DJ ar y gwely gwersyll a chwympodd hwnnw\u2019n syth. Mae Lycett yn dogfennu bod Florence yn cofio\u2019r canlynol \u2018If there was one empty, dirty milk bottle, there were twenty\u2019. Pan oedd yn Llundain, aeth DJ a Florence i ymweld a\u0302\u2019r teulu Hansford Johnson hefyd. Yno, ar ddamwain, fe ddifethon nhw\u2019r berthynas a oedd eisoes yn methu drwy so\u0302n nad oedd Dylan yn un ar hugain eto \u2013 roedd Pamela dan yr argraff ei bod hi ac ef yr un oed."}, {"text_idx": "#000013", "text": "Er, yn o\u0302l Ferris, dywedodd Florence, \u2018I think the boys had a very happy time\u2019. Nid oedd yn hir cyn i Dylan symud yn o\u0302l adref, ar o\u0302l yr hyn a alwodd Florence yn \u2018waeledd. Teithiodd i Lundain ar o\u0302l hynny, ond Cwmdonkin Drive oedd ei brif gartref am y flwyddyn neu ddwy nesaf. Yno, pe bai Dylan yn aros ar ddihun, yn ysgrifennu adolygiad llyfr er enghraifft, byddai Florence yn aros ar ddihun yn hwyr gydag ef, gan sicrhau bod ganddo ddigon o goffi. Yn Dylan Remembered Volume Two, maeFred Janes yn cofio bod Florence bob amser yn lletygar, ac yn gweini byrddau enfawr o frechdanau iddyn nhw a\u2019u croesawu bob amser. Fodd bynnag, ym 1936 roedd y ddynameg ar fin newid unwaith eto, wrth i\u2019r Thomasiaid benderfynu symud ty\u0302, a chyfarfu Dylan a\u0302 menyw ifanc o\u2019r enw Caitlin Macnamara..."}]